Քեմի Բադենոկ

**Օլուկեմի Օլուֆունտո Բադենոկ** (), ի ծնե **Ադեգոկե** (), ավելի հայտնի է որպես **Քեմի Բադենոկ** (, անգլերեն արտասանությամբ **Բեյդնոկ** , գելական՝ **Բադենոխ** (), (), բրիտանացի քաղաքական և պետական գործիչ, Պահպանողական կուսակցության առաջնորդ (2024 թվականից)։

## Կենսագրություն
### Վաղ տարիներ
Ծնվել է 1980 թվականի հունվարի 2-ին Ուիմբլդոնում, ծագումով նիգերիացի՝ Ֆեմի (մահացել է 2022 թվականի փետրվարին) և Ֆեյա Ադեգոկեների ընտանիքում, ունի եղբայր և քույր։ Մայրը ֆիզիոլոգիայի դասախոս է, հայրը՝ ընդհանուր պրակտիկ բժիշկ։ Քեմին մանկության և պատանեկության զգալի մասն անցկացրել է Լագոսում (Նիգերիա), որտեղ աշխատել է հայրը, և ԱՄՆ-ում, որտեղ դասավանդել է մայրը։ 16 տարեկանում վերադարձել է Մեծ Բրիտանիա՝ ընտանիքի ֆինանսական վիճակի վատթարացման պատճառով։ Ավարտել է Լոնդոնի Մերտոն շրջանի Ֆենիքս քոլեջը՝ լրացուցիչ մասնագիտությամբ, 2003 թվականին Սասեքսի համալսարանում ստացել է համակարգչային ճարտարագիտության մագիստրոսի աստիճան, այնուհետև աշխատել է CGI Group ընկերությունում և միաժամանակ սովորել է Լոնդոնի Բրքբեքի համալսարանում, որտեղ 2009 թվականին ստացել է իրավունքի բակալավրի աստիճան։

Զբաղեցրել է տնօրենի տեղակալի պաշտոնը Coutts բանկում, ղեկավարել է «The Spectator» ամսագրի IT բաժինը, 2015 թվականին ընտրվել է Լոնդոնի վեհաժողովում և նրա անդամ է եղել մինչև 2017 թվականը, նրան փոխարինել է Սյուզան Հոլլը։

### Քաղաքական կարիերա
2017 թվականին ընտրվել է Էսսեքս կոմսության Սաֆրոն Ուոլդեն շրջանի Համայնքների պալատ՝ 61,8% արդյունքով հաղթելով լեյբորիստ Ջեյն Բեռնիին (Jane Berney)։

2019 թվականի հուլիսին նշանակվել է կրթության նախարարի խորհրդարանական օգնական, իսկ 2020 թվականի փետրվարին՝ Գանձապետարանի կրտսեր քարտուղար և հավասարության հարցերով նախարարի օգնական։

2021 թվականի սեպտեմբերի 16-ից մինչև 2022 թվականի հուլիսի 6-ը զբաղեցրել է բնակարանային և կոմունալ տնտեսության վարչությունում տեղական ինքնակառավարման կրտսեր նախարարի պաշտոնը։

Նա հանդես է եկել Եվրամիությունից Մեծ Բրիտանիայի դուրս գալու օգտին, իրեն ապացուցել է որպես «Վոուկ» գաղափարախոսության վճռական հակառակորդ, այդ թվում թերահավատորեն է վերաբերվում տրանսգենդերների իրավունքների ընդլայնմանը։

Բորիս Ջոնսոնի սկանդալային հրաժարականից հետո Բադենոկը առաջադրել է իր թեկնածությունը Մեծ Բրիտանիայի Պահպանողական կուսակցության ղեկավարի ընտրություններում, սակայն խորհրդարանականների քվեարկության չորրորդ փուլի արդյունքներով 2022 թվականի հուլիսի 19-ին դուրս է մնացել հետագա պայքարից՝ ստանալով չորս թեկնածուներից ամենաքիչ աջակցությունը՝ 59 ձայն։

2022 թվականի սեպտեմբերի 6-ին կառավարության ձևավորման ժամանակ Լիզ Թրասը ստացավ արտաքին առևտրի նախարար, առևտրի խորհրդի նախագահ պաշտոնները։

2022 թվականի հոկտեմբերի 25-ին կառավարության նոր ճգնաժամի ավարտին ձևավորվեց Ռիշի Սունակի կաբինետը, որտեղ Բադենոկը պահպանեց իր նախկին պաշտոնը և լրացուցիչ նշանակվեց հավասարության նախարար։

2023 թվականի փետրվարի 7-ին վարչապետ Սունակը վերակազմավորեց կառավարությունը, որի արդյունքում Բադենոկի գործառույթներն ընդլայնվեցին, և նա դարձավ ձեռներեցության և առևտրի նախարար։

2024 թվականի հուլիսի 4-ին տեղի ունեցան արտահերթ խորհրդարանական ընտրություններ, որոնք պահպանողականներին բերեցին ծանրագույն պարտություն, սակայն Բադենոկը կրկին վերընտրվեց նախկին շրջանում, որը սահմանների փոփոխությունից հետո վերանվանվեց հյուսիսարևմտյան Էսսեքս:

2024 թվականի հուլիսի 5-ին ձևավորվեց Քիր Սթարմերի լեյբորիստական կառավարությունը, որտեղ Բադենոկին հաջորդեց Ջոնաթան Ռեյնոլդսը։

2024 թվականի հուլիսի 8-ին ընդգրկվել է Ռիշի Սունակի ժամանակավոր ստվերային կառավարության կազմում՝ որպես հավասարեցման, բնակարանային տնտեսության և տեղական համայնքների ստվերային նախարար։

### Պահպանողական կուսակցության ղեկավար
2024 թվականի հոկտեմբերի 9-ին Ռոբերտ Ջենրիկի հետ դուրս է եկել կուսակցության նոր առաջնորդի ընտրությունների եզրափակիչ փուլ։

2024 թվականի նոյեմբերի 2-ին Քեմի Բադենոկը հայտարարվել է ընտրությունների հաղթող՝ 53,806 կուսակիցների ձայների արդյունքով՝ ընտրությունների վերջին փուլում իր մրցակից Ռոբերտ Ջենրիկի օգտին տրված 41,388 ձայնի դիմաց։ Նա դարձավ բրիտանական հիմնական քաղաքական կուսակցություններից մեկի առաջին սևամորթ կին առաջնորդը: Նախընտրական քարոզչության ընթացքում խոստացել է վերակառուցել կուսակցությունը՝ իրական պահպանողականությանը վերադառնալու նպատակով։

2024 թվականի նոյեմբերի 5-ին Քեմի Բադենոկը ձևավորեց իր ստվերային կաբինետը, որը կոչված էր վերամիավորելու միջհամայնքային մրցակցությունից անջատված պահպանողականներին։ Ստվերային կառավարության մեջ են մտել «Մեկ ազգ» կոչվող չափավոր հոսանքի ներկայացուցիչները, աջ թևը՝ Բորիս Ջոնսոնի հետևորդները, ինչպես նաև Բադենոկի՝ առաջնորդության համար պայքարի մրցակիցները՝ Մել Ստրայդը, Պրիտի Պատելը և Ռոբերտ Ջենրիկը։

## Անձնական կյանք
Ամուսնացած է Deutsche Bank-ի աշխատակից Համիշ Բադենոխի հետ, նրանք ունեն երկու դուստր և մեկ որդի։

Իրեն անվանում է քրիստոնեական մշակույթում դաստիարակված ագնոստիկ՝ նշելով, որ Նիգերիայում իր պապը մեթոդիստ հովիվ էր։

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացիներ
Կատեգորիա:21-րդ դարի կին քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Անգլիայի քաղաքական գործիչներ
Կատեգորիա:Անգլիացի կանայք
Կատեգորիա:Բրիտանացի կանայք
Կատեգորիա:Բրիտանացի ճարտարագետներ
Կատեգորիա:Լոնդոն քաղաքում ծնվածներ
Կատեգորիա:Լոնդոնի համալսարանի շրջանավարտներ
Կատեգորիա:Կանայք քաղաքականությունում
Կատեգորիա:Մեծ Բրիտանիայի կին քաղաքական գործիչներ
Կատեգորիա:Մեծ Բրիտանիայի քաղաքական գործիչներ
Կատեգորիա:Միացյալ Թագավորության վարչապետներ
Կատեգորիա:Նախարարներ
Կատեգորիա:Օրենսդիրներ